**Likumprojekta “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Likumprojekts "Grozījumi Valsts drošības iestāžu likumā", izsludināts Valsts sekretāru sanāksmē 2017. gada 5. oktobrī (protokols Nr. Nr.39, 1.§, VSS-1050) (turpmāk – saistītais likumprojekts).  2. Valsts drošības iestāžu (turpmāk – VDI) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (turpmāk – likumprojekts), ņemot vērā saistītajā likumprojektā paredzētos grozījumus VDI likumā, paredz no Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Iekšlietu sistēmas likums) tiesiskā regulējuma loka izslēgt Drošības policiju (turpmāk – DP).  Atbilstoši saistītajā likumprojektā noteiktajiem pārejas noteikumiem, DP amatpersonas, kuras līdz atbilstošo grozījumu spēkā stāšanās brīdim ieņem amatu ar speciālo dienesta pakāpi, ar 2019. gada 1. janvāri tiks uzskatītas par VDI amatpersonām, un ar minēto datumu viņām izbeigsies Iekšlietu sistēmas likumā amatpersonām ar speciālajām dienesta pakāpēm noteiktās tiesiskās attiecības. Vienlaikus šie pārejas noteikumi paredz, ka līdz 2019. gada 1. martam attiecībā uz šādām DP amatpersonām varēs piemērot Iekšlietu sistēmas iestāžu likuma 12. pantu, kas attiecīgi paredz amatpersonu pārcelšanu citā amatā. Pēc 2019. gada 1. aprīļa amatpersonu pārcelšana no DP uz Iekšlietu sistēmas likumā noteiktu iestādi šajā likumā noteiktā kārtībā vairs nebūs iespējama. Savukārt amatpersonas ar speciālo dienestu, kas dien kādā no Iekšlietu sistēmas likumā noteiktajām iestādēm amatā ar speciālo pakāpi pārcelšana uz DP šajā likumā noteiktajā kārtībā nebūs iespējama no 2019. gada 1. janvāra.  Ņemot vērā, ka dienests VDI nebūs saistīts ar speciālās dienesta pakāpes piešķiršanu, ar 2019. gada 1. janvāri DP amatpersonām nav paredzēta kārtējās dienesta pakāpes piešķiršana. Minētās DP amatpersonas būs uzskatāmas par atvaļinātajām amatpersonām Iekšlietu sistēmas likuma izpratnē. Ievērojot to, ka speciālo dienesta pakāpju neesamība DP amatpersonām neradīs negatīvas sekas, īpašs pārejas regulējums nav nepieciešams. Savukārt ar sociālajām garantijām saistītus jautājumus risinās ar saistīto likumprojektu vienlaicīgi virzāmie grozījumi Valsts un pašvaldību institūciju amatpersonu un darbinieku atlīdzības likumā.  Likumprojekts paredz pārejas noteikumu regulējumu DP amatpersonām, kuras līdz 2018. gada 31. decembrim ieņem amatu ar speciālo dienesta pakāpi saskaņā ar Iekšlietu sistēmas likumu un līdz ar atbilstošo grozījumu VDI likumā spēkā stāšanos būs uzskatāmas par atvaļinātām amatpersonām, paredzot, ka uz šādām amatpersonām neattieksies Iekšlietu sistēmas likuma 44. panta ceturtās daļas nosacījumi par formas tērpa atlikušās vērtības atmaksu. |
| 3. | Projekta izstrādē iesaistītās institūcijas | VDI. Projekta izstrādes laikā veiktas konsultācijas ar Iekšlietu ministriju. |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attieksies uz DP amatpersonām, kuras līdz atbilstošo grozījumu Valsts drošības iestāžu likumā spēkā stāšanās brīdim ieņem amatu ar speciālo dienesta pakāpi saskaņā ar Iekšlietu sistēmas likumu. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ņemot vērā likumprojektā paredzēto, līdz 2019. gada 31. decembrim būs nepieciešams izdarīt grozījumus, kur tas nepieciešams, Ministru kabineta noteikumos, kas izdoti pamatojoties uz Iekšlietu sistēmas likumu, no šo noteikumu regulējuma loka izslēdzot DP. Uz DP ar 2019. gada 1. janvāri neattieksies šādi Ministru kabineta noteikumi:  - 2016. gada 20. decembra noteikumi Nr. 845 “Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm darbības un tās rezultātu novērtēšanas kārtība”;  - 2013. gada 28. maija noteikumi Nr. 288 “Fiziskās sagatavotības prasības Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”;  - 2009. gada 5. maija noteikumi Nr. 386 “Noteikumi par kārtību un apmēru, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kuru atvaļina no dienesta, atmaksā izsniegtā formas tērpa atlikušo vērtību”;  - 2009. gada 10. februāra noteikumi Nr. 137 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām”;  - 2007. gada 4. decembra noteikumi Nr. 837 “Noteikumi par Drošības policijas amatpersonu dienesta apliecības paraugu un dienesta apliecības izsniegšanas un nodošanas kārtību”. Jānorāda, ka saistītais likumprojekts paredz vienota parauga apliecību izsniegšanu VDI amatpersonām;  - 2006. gada 21. novembra noteikumi Nr. 970 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm un amatpersonu amata kandidātiem nepieciešamo veselības stāvokli un psiholoģiskajām īpašībām un veselības stāvokļa un psiholoģisko īpašību pārbaudes kārtību”;  - 2006. gada 24. oktobra noteikumi Nr. 873 “Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amata aprakstu izstrādāšanas kārtība”.  Turpmāk attiecīgie jautājumi visām DP amatpersonām tiks regulēti atbilstoši VDI likumā noteiktajam VDI dienesta gaitas regulējumam.  Likumprojekts virzāms vienlaicīgi ar likumprojektu “Grozījumi Valsts drošības iestāžu likumā” (Valsts sekretāru sanāksmes protokols Nr. Nr. 39, 1.§, VSS-1050), kas paredz noteikt vienotu dienesta gaitas regulējumu VDI amatpersonām, kā arī ar šo likumprojektu saistītajiem likumprojektiem. |
| 2. | Atbildīgā institūcija | 1. VDI.  2. Iekšlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo tas attiecas uz atsevišķu personu loku – DP amatpersonām ar speciālajām dienesta pakāpēm – un sabiedrību kopumā neietekmēs. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | 1. DP;  2. Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Aizsardzības ministrs R.Bergmanis

Vīza: valsts sekretārs J. Garisons

I.Rudzīte, 67177879

Inese.Rudzite@midd.gov.lv